F1 (televízna stanica)

F1 (Federálny okruh jedna) bola televízna stanica Česko-slovenskej televízie, ktorá vysielala od 3. septembra 1990 do 31. decembra 1992. Bola nástupkyňou prvého programu Česko-slovenskej televízie.

 Vznik 
V súvislosti s demokratickými zmenami v Česko-Slovensku po novembri 1989 došlo aj k zmene vysielacej štruktúry a názvu televíznych programov Česko-slovenskej televízie (ČST). Prvý program ČST bol od pondelka 3. septembra 1990 premenovaný na F1. V ten istý deň bol taktiež premenovaný aj druhý program ČST (ktorý bol už predtým koncipovaný ako národný program) na ČTV (Česká televize) v Česku, resp. na S1 (Slovenský okruh 1) na Slovensku. Dňa 1. júla 1991 vznikla samostatná Slovenská televízia a o mesiac neskôr bola preto stanica S1 premenovaná na STV. Dňa 1. januára 1992 vznikla Česká televízia (ČT), ktorá sa stala prevádzkovateľom vysielania kanála ČTV. Od 1. januára 1992 tak Česko-slovenská televízia pre federálny okruh F1 vyrábala len spravodajstvo a publicistiku a ČT a STV dodávali ostatné programy.

 Zánik 
So zánikom Česko-Slovenska zanikla aj Česko-slovenská televízia. Nástupkyňou F1 na Slovensku sa stala STV 2, v Česku ČT 2 (v roku 1994 jej frekvencie pripadli TV Nova).

 Referencie 

Kategória:Československá televízia
Kategória:Televízne stanice v Česku
Kategória:Zaniknuté televízne stanice na Slovensku
Kategória:Verejnoprávne médiá
Kategória:Vzniklo v 1990
Kategória:Zaniklo v 1992